กินมื้อเที่ยงเสร็จมาจบด้วยของหวานร้านนี้
สั่ง โทสต์ชุด volcano toast ราคา 249 บาท
จานนี้เป็นชุดขนมปังอบที่ประกอบไปด้วยไอศครีม 2 ลูก คือรสวานิลาและรสช็อกโกแลตนูเทลล่า  มีกล้วยหอมสดประดับมา 3 ชิ้นและวิปปิงครีม มาชเมลโลว 2 ชิ้น ตรงขอบขนมปังราดด้วยดาร์กช็อกโกแลตเข้มข้น
ตัวขนมปังหั่นเป็นชิ้นซ้อนไว้ กรอบนอกนุ่มในอร่อยค่ะ
รสชาติไอศครีมอร่อยจริงๆ รสวานิลลามีเม็ดวานิลลาเต็มเลย แต่จานนี้ต้องรอนานถึง 20 นาทีกว่าจะได้กิน คงใช้เวลาอบนาน ถ้ายังไม่ได้กินอะไรมาก่อนควรไปหาอะไรรองท้องก่อนไม่งั้นเดี๋ยวจะรอนานเกินไปเดี๋ยวจะหิวมากและอาจหงุดหงิดได้ 555 
จานนี้ใหญ่มาก มาคนเดียวกินไม่หมดแน่นอน